open-index/open-wikipedia-markdown huggingface dataset:
Imom ota

**Imom ota:**

## Qirgʻiziston
* Imom-Ota (Qorasuv tumani) – Oʻsh viloyati Qorasuv tumanidagi qishloq;

## Oʻzbekiston
* Imom ota (Xoʻjaobod tumani) – Andijon viloyati Xoʻjaobod tumanidagi qishloq;
* Imom ota ziyoratgohi – Andijon viloyati Xoʻjaobod tumanidagi madaniy meros obyekti;
* Imom Otatepa (Buxoro viloyati, Kogon tumani) – Buxoro viloyati Kogon tumanidagi arxeologiya yodgorligi;
* Imom otatepa (Qashqadaryo viloyati, Qarshi tumani) – Qashqadaryo viloyati Qarshi tumanidagi arxeologiya yodgorligi;
* Imom ota (Alkoma) sagʻanasi – Samarqand viloyati Pastdargʻom tumanidagi madaniy meros obyekti.
Hubaysh ibn Dulja

**Hubaysh ibn Dulja al-Qayniy** (; 684-yilda vafot etgan) – Jund al-Urdunn (Iordaniya okrugi)da yashagan Qudoʻa qabilasining yetakchisi. Umaviylar xalifalaridan Muoviya I (), Yazid I () va Marvon I () davrida sarkarda sifatida xizmat qilgan.

## Hayoti
Hubaysh ibn Dulja Suriya va Arabistonning shimoli-gʻarbiy qismida yashagan Qudoʻa qabilalar ittifoqiga mansub arablar yetakchisi Dulja ibn Mushammitning oʻgʻli boʻlgan. Manbalarda Duljaning islom paygʻambari Muhammad bilan uchrashgani va keyinchalik Suriyaning Jund al-Urdunn hududida yashaganligi qayd etilgan. Nisbasiga koʻra, Hubaysh Qudoʻa qabilalar ittifoqining bir boʻlagi boʻlgan Balqayn qabilasiga mansub. Toʻngʻich oʻgʻlining ismi Abdurahmon boʻlgani bois unga „Abu Abdurahmon“ (yaʼni, „Abdurahmonning otasi“) kunyasi berilgan.

Hubaysh 657-yilda xalifa Ali () qoʻshinlariga qarshi Siffin jangida Muoviya ibn Abu Sufyonning Iordaniyadagi Qudaʼa qabilasi qoʻshiniga boshchilik qilgan. 667/668 va 668/669-yil qish oylarida Muoviya hukmronligi davrida Antioxiya atrofida yurishlar uyushtirishda ishtirok etgan yoki shu yurishlarga bosh boʻlgan. Muoviyaning oʻgʻli va vorisi Yazid I () davrida Hubaysh 683-yilda al-Harra jangida Madina aholisiga qarshi harakatlangan Muslim ibn Uqba tomonida turib, irodaniyalik 1 000 kishilik qoʻshin tarkibida jang qilgan. Yazidning vafotidan soʻng bu qoʻshin Suriyaga qaytgan, biroq 684-yilda xalifa Marvon I uni Umaviylarga qarshi boʻlgan Abdulloh ibn az-Zubayrga qarshi yuborgan. Madinaning sharqiy qismida kechgan ar-Rabaza jangida Hubaysh Zubayriylar tarafdori boʻlgan Basra noibi al-Horis ibn Abdulloh al-Maxzumiy qoʻshini tarkibida boʻlgan fors kamonchisi Yazid ibn Siyoh al-Usvariy tomonidan oʻldirilgan. Umaviy qoʻshinining katta qismi halok boʻlgan, biroq tirik qolganlar orasida keyinchalik Iroq noibi sifatida xizmat qilgan Hajjoj ibn Yusuf ham bor edi.

## Manbalar
Bahromiya masjidi

**Bahromiya masjidi** () – Suriyaning Halab shahridagi Usmonli imperiyasi davriga oid tarixiy masjidlardan biri. U Halab qalʼasining gʻarbiy qismidagi „Al-Jallum“ mahallasida, Bob Antakiya va Xon al-Jumruk oraligʻida, Qadimgi Halabning tarixiy devorlari ichida joylashgan. Masjid 1583-yilda Halab voliysi Bahrom Posho homiyligi va Usmonli sultoni Murod III hukmronligi davrida qurilgan. Usmonli xonaqoh uslubidagi binoda dumaloq minora va katta markaziy gumbaz mavjud.

Koʻp yillar davomida masjid tez-tez taʼmirlangan. 17-asrda minora qulab tushgan va 1699-yilda qayta qurilgan. 1822-yilda Halabda sodir boʻlgan halokatli zilziladan soʻng gumbaz vayron boʻlgan va 1860-yilda qayta taʼmirlangan.

## Galereya

File:Aleppo Behramiyah Mosque 9136.jpg|Bahromiya masjidi kirish qismi
File:Aleppo Behramiyah Mosque 9137.jpg|Bahromiya masjidi yon tomoni
File:Aleppo Behramiyah Mosque 9138.jpg|Bahromiya masjidi kirish bezaklari
File:Aleppo Behramiyah Mosque 9139.jpg|Bahromiya masjidi kirish bezaklari
File:Aleppo Behramiyah Mosque 9140.jpg|Bahromiya masjidi ayvoni va hovlisi
File:Aleppo Behramiyah Mosque 9141.jpg|Bahromiya masjidi ayvoni
File:Aleppo Behramiyah Mosque 9142.jpg|Bahromiya masjidi hovlisi


## Yana qarang
* Suriyada Islom

## Manbalar

## Adabiyotlar

*
Al-Qayqon masjidi

**Al-Qayqon masjidi** () – Suriyaning Halab shahridagi eng qadimiy saqlanib qolgan masjidlardan biri. U Halabning qadimiy shahrining gʻarbiy qismida, shaharning tarixiy devorlari ichida, Bob Antakiya darvozasining shimolida joylashgan.

## Tarixi
Qadim zamonlarda bino Xettlarning butparastlik ibodatxonasi boʻlgan. 12-asrda masjidga aylantirilgan. Masjid qurilishida Xett tilidagi yozuvlar bilan oʻyib taroshlangan toshlar ishlatilgan. Binoning asosiy kirish joyida ikkita qadimiy bazalt ustunlar mavjud. Masjidning janubiy devorida Kichik Osiyo iyerogliflari bilan yozilgan tosh blok joylashgan. Janubiy devordagi yozuvda Šuppiluliuma I avlodlari Telipinu va Talmi-Šarruma haqida eslab oʻtilgan.

Masjid 1965-yilda kengaytirilgan va 1996-yilda butunlay taʼmirlangan.

## Manbalar
Juday al-Kirmoniy

**Juday ibn Ali al-Kirmoniy al-Maʼniy** (; faoliyati: taxminan 736–747-yillar) – Umaviylar xalifaligining soʻnggi oʻn yilliklarida Xurosonda faoliyat yuritgan azdiy qoʻmondon. Dastlab 736–737-yillarda isyonchi Horis ibn Surayj va uning turkash iittifoqchilarini magʻlub etishda yordam bergan va shu orqali Xurosondagi eng nufuzli shaxslardan biriga aylangan. Bu esa uni Umaviylar hokimi Nasr ibn Sayyor bilan raqobatga olib kelgan. 744-yilda bu raqobat Yamaniy qabilalarining Nasrga qarshi qoʻzgʻoloni bilan yakunlangan, ushbu qoʻzgʻolonga al-Kirmoniy sobiq dushmani Ibn Surayj bilan birga qoʻshilgan. Ikki ittifoqchi 746-yil oxirida Nasrni viloyat poytaxti Marvdan quvib chiqargan, biroq ularning oʻzi tez orada oʻzaro kelishmovchilikka borib qolishgan. Natijada avval Ibn Surayj, soʻng esa al-Kirmoniy oʻldirilgan. Ushbu notinchliklar Abbosiylar inqilobining boshlanishi va gʻalabasiga yoʻl ochib bergan.

Nisbasidan koʻrinib turibdiki, Juday al-Kirmoniy Kirmondagi Jiruft shahrida tugʻilib oʻsgan. Uning oilasi Azd Uman qabilasiga mansub boʻlgan va sharqda katta mavqega ega Muhallabiylar urugʻi bilan yaqin ittifoqda boʻlgan. Judayning otasi al-Muhallab ibn Abu Sufra qoʻmondonligi ostida Kirmonda jang qilgan.

## Manbalar
Ar-Rahmon masjidi (Halab)

**Ar-Rahmon masjidi** () – Suriyaning Halab shahrida joylashgan zamonaviy masjid boʻlib, Qirol Faysal koʻchasida joylashgan. 1994-yilda ochilgan ushbu masjid dastlabki Umaviylar meʼmorchiligi va zamonaviy masjidlar uslubining uygʻunligini oʻzida namoyish etadi.

Masjid markazida katta gumbaz joylashgan boʻlib, uning atrofida 2 ta baland va 4 ta biroz pastroq toʻrtburchak minoralar qurilgan. Masjidning tashqi devorlari anʼanaviy Qurʼon sahifalari shaklidagi toshlar bilan bezatilgan boʻlib, ularga Ar-Rahmon surasidan oyatlar yozilgan.

## Galereya

File:De moskee Ar-Rahman in aanbouw - Stichting Nationaal Museum van Wereldculturen - TM-20011817.jpg
File:De moskee Ar-Rahman in aanbouw - Stichting Nationaal Museum van Wereldculturen - TM-20011816.jpg
De moskee Ar-Rahman in aanbouw - Stichting Nationaal Museum van Wereldculturen - TM-20011815.jpg


## Manbalar
Junada ibn Abu Umayya al-Azdiy

**Junada ibn Abu Umayya al-Azdiy** (, 699-yilda vafot etgan) – Suriyadagi Umaviylar xalifasi Muoviya I () hukmronligi davrida dengiz va quruqlik kuchlari qoʻmondoni.

## Hayoti
Junada ibn Abu Umayya arablarning Azd qabilasiga mansub boʻlgan. U Davs urugʻining Zahron boʻlimidan boʻlib, ular Hijoz (Gʻarbiy Arabiston) bilan Sarat togʻlari orasida yashagan. Junada dastlabki ikki xalifa Abu Bakr () va Umar (), shuningdek, islom paygʻambari Muhammadning sahobasi Muoz ibn Jabal bilan tanish boʻlgan. U bu shaxslardan eslab qolgan hadislarni rivoyat qilgan va u ishonchli hadis roviylaridan biri hisoblangan. Muhammad 632-yilda vafot etganida Junada hali bola boʻlgan boʻlishi mumkin. Uning oʻzi 699-yilda vafot etgan.

## Manbalar
Kaula al-Yahudiy

**Kaula al-Yahudiy** (–711) VIII asrda yashagan yahudiy generali boʻlib, ushbu lavozimga Umaviylar xalifaligi qoʻmondoni Toriq ibn Ziyod tomonidan tayinlangan. 711-yilda vestgotlarga qarshi Jerez jangida muhim rol oʻynagan, shuningdek, yahudiylar hamda berberlardan iborat qoʻshinga boshchilik qilgan. Ushbu jangda vestgotlarga qarshi kurashib, Kataloniyaning bir qismini oʻz nazorati ostiga olgan.

Keyinchalik al-Yahudiy Umaviylar tomonidan Ispaniyaga noib etib tayinlangan al-Hurr ibn Abdurahmonning zolim boshqaruviga qarshi isyon koʻtargan. Biroq al-Hurr kuchliroq qoʻshin bilan unga qarshi hujum qilgan. Kaula orqaga, Lerida (hozirgi Ispaniyaning shimoli-sharqiy qismi) tomon chekinishga majbur boʻlgan. 718-yilda Lerida yaqinida Kaula magʻlubiyatga uchrab, asir olingan va qatl etilgan. Al-Hurr uning qoʻshini tarkibidagi yahudiy jangchilarni ham quvib borgan, ammo ular Kataloniya shaharlaridagi diniy birodarlari, yaʼni yahudiy hamjamiyatlari orasida panoh topishga muvaffaq boʻlgan.

## Manbalar
Kutubxonachi 3

**Kutubxonachi 3** () 2008-yilda Jonathan Frakes tomonidan suratga olingan fantastik-sarguzasht janridagi AQSH filmi boʻlib, „Kutubxonachi“ filmlar seriyasining uchinchi filmidir.

## Rollarda
* Noah Wyle — Flynn Carsen
* Bruce Davison — Professor Lazlo / Vlad
* Stana Katic — Simone Renoir
* Bob Newhart — [Judson
* Jane Curtin — Charlene
* Dikran Tulaine — Sergei Kubichek
* Jason Douglas — Ivan
* Beth Burvant — Katie
* Werner Richmond — Andrew
* Stephen David Calhoun — Nicolai

## Manbalar

## Havolalar
*
Tamriko Siprashvili

**Tamriko Siprashvili** (1963-yil 2-yanvarda tugʻilgan) – gruziyalik pianinochi.

## Taʼlimi
Tamriko Siprashvili 1963-yil 2-yanvarda Gruziya SSRning Tbilisi shahrida dunyoga kelgan. Uch yoshida pianino chalishni boshlagan. Besh yoshida oʻzi tugʻilib oʻsgan shahar Tbilisidagi iqtidorli bolalar uchun moʻljallangan maxsus musiqa maktabiga oʻqishga kirgan, bu maktab oʻsha paytda Sovet Ittifoqi davridagi toʻrtta maktabdan biri boʻlgan. U yerda Siprashvili 17 yoshiga qadar oʻqishini davom ettirgan. Shundan soʻng Moskva musiqa konservatoriyasiga oʻqishga qabul qilingan. 1985-yilda musiqashunoslik va fortepiano ijrochiligi boʻyicha doktorlik darajasini egallagn. Moskva konservatoriyasida Siprashvili, asosan, Mixail Voskresenskiydan tahsil olgan.

## Mukofotlari
Oʻqishni tugatgandan soʻng Tamriko Siprashvili Germaniyaning Zwickau shahrida boʻlib oʻtgan Robert Schumann nomidagi IX pianinochilar va qoʻshiqchilar xalqaro tanlovida 1-oʻrinni egallagan va oltin medalga sazovor boʻlgan.

### Steinway ijrochiligi

Tamriko *Steinway Artist* unvoniga ega boʻlib, musiqaga va Steinway pianinolariga boʻlgan mehrini keng auditoriyaga ulashadi. Bu unvon dunyoning eng nufuzli pianinochilari va musiqachilariga beriladi hamda ularning *Steinway & Sons* kompaniyasi bilan rasmiy hamkorligini anglatadi.

## Konsertlari
Oʻzining birinchi mukofotini olgandan soʻng, Tamriko butun Yevropa, AQSh va Argentina boʻylab gastrol safarlarida boʻldi. Shuningdek, Berlin Konzerthaus, Leipzig Gewandhaus orkestri, Italiyaning Parma shahridagi Arturo Toscanini filarmonik orkestri va Oakland simfoniyasi kabi taniqli orkestrlarda yakkaxon tarzda musiqa ijro etgan. Gastrol safarlarida afsonaviy dirijyorlar Kurt Masur, Jason Kakhidze va MayklMichael Morgan bilan birga chiqish sharafiga muyassar boʻlgan.

## Manbalar

## Havolalar

* http://www.inspiremusicacademy.com/ Inspire musiqa va sanʼat akademiyasi
* http://www.steinway.com/artists/solo/s Steinway & Sons
* https://www.amazon.co.uk/Variations-Sur-Un-Theme-Cho/dp/B0000665BS/ref=sr_1_48?ie=UTF8&qid=1339800926&sr=8-48 ArkivMusic – Diskografiya
* https://www.schumann-zwickau.de/de/02/01/preistraeger.php Robert Schumann xalqaro pianinochilar va xonandalar tanlovi
Ijtimoiy marketing

**Ijtimoiy marketing** ham insonlar, ham butun jamiyat hayotini yaxshilash uchun marketing turidir.

Ijtimoiy marketing ko'pincha, atrof-muhit, tibbiyot , xayriya va boshqalar kabi masalalarga tegishlidir. Ijtimoiy marketing aholining muayyan tarkiblariga diqqatni jamlash va samarali xizmat ko'rsatish imkonini beradi.

**Ijtimoiy marketing** atamasi, shuningdek, *brendni targ'ib qilish*, brendni mashhurligini qilish, uning ba'zi ijtimoiy qiymati bilan bog'liq bo'lgan kompaniyalar ishiga ham tegishli.

## Ijtimoiy marketing tushunchasi
Bu atama birinchi marta 1971-yilda, ijtimoiy marketing nazariyotchilaridan biri *Filipp Kotler* kompaniyaning barqaror rivojlanishi uchun ijtimoiy marketingdan foydalanish zarurligini asoslab berganida paydo bo'lgan. Bir qator maqolalarida Filipp Kotler avval Sidni Levi, keyinchalik esa *Jerald Zaltman* bilan marketingni boshqarish doirasini sezilarli darajada kengaytirdi.

Uning soʻzida kommunikativ omil hal qiluvchi ahamiyatga ega: "Ijtimoiy marketing - bu odamlarni tushunish va ular bilan yangi gʻoyalarni o'zlashtirishga xizmat qiladigan tarzda muloqot qilish. Ularning pozitsiyasini o'zgartirish sizni o'z xatti-harakatlaringizni o'zgartirishga majbur qiladi, bu esa siz ishtirok etayotgan ijtimoiy muammoni hal qilishga ta'sir qiladi".

*F.Kotlerning* nufuzi ta'sirida rossiyalik tadqiqotchi E.P.Golubkov ijtimoiy marketingni "jamiyatning ayrim qatlamlari tomonidan ma'lum ijtimoiy g'oyalar, harakatlar yoki amaliy harakatlarni targʻib etish darajasini oshirishga qaratilgan *ijtimoiy marketingni ishlab chiqish*, amalga oshirish va nazorat qilishdan iborat bo'lgan marketing turi" deb tushunadi.

## Tarixi
Urushdan keyingi yillarda tovar va *xizmatlarga* talab nihoyatda yuqori edi. Biroq, 1950-yillarning boshlarida, biznes vakillari shunchaki mahsulotni yaratish va uni bozorga chiqarish yetarli emasligini *ta'kidlashni* boshladilar. Asosiy ehtiyojlar uchun ehtiyoj asta-sekin pasaydi. Odamlarga ushbu turdagi mahsulotlar va xizmatlar kerak edi. Ishlab chiqarish kompaniyalari talabning pasayishiga javob berishdi. Iste'mol bozorining alohida guruhlarini o'rganish boshlandi. Bu bizga odamlarning o'sha paytdagi yoki hatto yaqinda paydo bo'ladigan ehtiyojlarini yaxshiroq tushunishga imkon berdi.

Odamlarga *to'g'ridan-to'g'ri* murojaat qilish, ularning umidlari va qiziqishlarini o'rganish orqali kompaniya o'z mijozlarining barcha ehtiyojlarini ancha samarali qondirishi mumkinligi ayon bo'ldi. Mijozlarning qoniqish darajasi qanchalik yuqori bo'lsa, sotish hajmi va natijada foyda ham shunchalik yuqori bo'ladi.

Marketing g'oyasi ishlab chiqarish , sotish va xizmat ko'rsatishning barcha sohalarini egallay boshladi. Farmatsevtika va sog'liqni saqlash sanoati ham bundan mustasno emas. Aynan ular orqali 60-yillarning oxirlarida jamiyatda marketing barqaror bo'lishi, notijorat va xayriya tashkilotlari uchun qimmatli auditoriya bo'lishi mumkinligini tushundi.

## Manbalar

## Havolalar
Dominika Banevič

**Dominika Banevič** (polyakcha: *Dominika Baniewicz*; 2007-yil 8-iyunda tugʻilgan), shuningdek, **B-Girl Nicka** nomi bilan ham tanilgan, polyak millatiga mansub litvalik breyk-danschi hisoblanadi. U 2023-yilgi Yevropa chempionati gʻolibi, Parij olimpiadasi kumush medali sohibi.

## Hayoti
U breyk-dansga 5 yoshida YouTubeda koʻrilgan videolardan ilhomlanib qiziqib qolgan. Onasi oʻsha vaqtda uni raqs toʻgaragiga borish uchun hali juda kichik deb hisoblagan. Dominika esa murabbiy bilan mashgʻulotlarga 8 yoshida kirisha boshlagan. Dastlab „ikkiga ikki“ formatidagi musobaqalarda ishtirok etgan, keyinchalik esa yakka tartibdagi bellashuvlarga oʻtgan.

2020-yilda u Litvada breyk-dans boʻyicha milliy chempionatni yutgan birinchi qiz breyk-danschi boʻldi. Keyingi yillarda ham ketma-ket gʻalaba qozonib, 2023-yilga kelib breyk-dans boʻyicha toʻrt karra Litva chempioniga aylangan.

2023-yilda Krakovda oʻtkazilgan Yevropa oʻyinlarida ishtirok etib, yarim finalda ukrainalik Stefani taxallusli Anna Ponomarenkoga bir ball farqi bilan yutqazdi va bronza medalini qoʻlga kiritdi. Bu muvaffaqiyat uni yanada jiddiy mashgʻulotlarga undadi. Oʻsha yilning oʻzida u Yevropa va Jahon chempionatlarida gʻalaba qozonib, Parijda boʻlib oʻtadigan Olimpiya oʻyinlariga yoʻllanma oldi – breyk-dans bu oʻyinlarda ilk bor rasmiy sport turi sifatida kiritilgan. Tayyorlanish uchun Dominika bir yilga oʻqishdan tanaffus olib, mashgʻulotlarga va jismoniy tayyorgarlikka eʼtibor qaratdi.

Olimpiya oʻyinlarida u finalgacha yetib bordi va u yerda ikki karra jahon chempioni yaponiyalik Ami Yuasega (Ami) imkoniyatni boy berdi. 17 yoshli Dominika Litva terma jamoasi tarkibidagi eng yosh ishtirokchi boʻldi.

Olimpiadadan qaytgach, u Litvada aeroportning oʻzida Mercedes EQC 400 elektromobiliga ega boʻldi. Avtomobil hujjatlarini unga Litva golf federatsiyasining sobiq rahbari Cheslav Okinchits topshirdi. Biroq bu sovgʻaning aniq homiysi kimligi oshkor qilinmagan.

2024-yilda u Red Bull BC One musobaqasida final bosqichigacha yetib bordi va Niderlandiyalik India Sardjoega magʻlub boʻldi. Shu yili oʻtkazilgan jahon chempionatida esa bronza medalini qoʻlga kiritdi.

## Manbalar

## Havolalar
* 
* Nicka (Dominika Banevic) 2024-yilgi Yozgi Olimpiada oʻyinlarida
*
Kenja (ism)

**Kenja** — oʻzbekcha erkaklar va xotin-qizlar ismi.

## Taniqli shaxslar

* Kenja Toʻrayev — oʻzbekistonlik nafaqadagi professional futbolchi;
* Kenjaboy Tilevmurotov — Qoraqalpoq xalq baxshisi. Qoraqalpogʻistonda xizmat koʻrsatgan madaniyat xodimi.

## Familiyalar

* Kenjayev
* Kenjayeva

## Manbalar
Kimsan

**Kimsan** — oʻzbekcha erkaklar va xotin-qizlar ismi.

## Taniqli shaxslar

## Familiyalar
* Kimsanov
* Kimsanova

## Manbalar
Kutubxonachi 2

**Kutubxonachi 2** () — 2006-yilda Jonathan Frakes tomonidan suratga olingan fantastik-sarguzasht janridagi AQSH filmi boʻlib, „Kutubxonachi“ filmlar seriyasining ikkinchi qismidir. Unda bosh rollarni Gabrielle Anwar, Bob Newhart, Jane Curtin va Olympia Dukakis kabi aktyorlar ijro etishgan.

## Rollarda
* Noah Wyle — Flynn Carsen
* Gabrielle Anwar — Emily Davenport
* Bob Newhart — Judson
* Jane Curtin — Charlene
* Olympia Dukakis — Margie Carsen
* Robert Foxworth — "Uncle" Jerry
* Erick Avari — General Samir
* Hakeem Kae-Kazim — Jomo

## Manbalar

## Havolalar
*
Kutubxonachi

**Kutubxonachi** () — 2004-yilda Peter Winther tomonidan suratga olingan AQSH fantastik-sarguzasht filmi boʻlib, „Kutubxonachi“ filmlar seriyasining birinchisi hisoblanadi.

## Rollarda
* Noah Wyle — Flynn Carsen
* Sonya Walger — Nicole Noone
* Bob Newhart — Judson
* Jane Curtin — Charlene
* Olympia Dukakis — Margie Carsen
* Kyle MacLachlan — Edward Wilde
* Kelly Hu — Lana
* David Dayan Fisher — Rhodes

## Manbalar

## Havolalar
*
Daina jamiyati

**Daina jamiyati** () – Litva xalq anʼanalari va qoʻshiqlarini targʻib qilgan madaniy tashkilot edi. Bu jamiyat bastakor Juozas Naujalis tomonidan noqonuniy madaniy jamiyat sifatida tashkil etilgan va 1905-yilda podsho hukumati tomonidan rasmiy roʻyxatga olingan. 1899-yildan 1944-yilgacha Kaunas shahrida faoliyat yuritgan ushbu jamiyat turli tadbirlar, kontsertlar, havaskor teatr tomoshalarini uyushtirgan. 1924-yilda birinchi Litva Qoʻshiq Bayramini tashkillashtirgan.

## Tarixi
### Birinchi jahon urushidan oldin
Litva milliy uygʻonish davrida litvaliklar tobora faollashib bordilar. 1885-yilda Prussiya litvaliklari Birutė jamiyatini tashkil etdilar, shuningdek, Riga va Sankt-Peterburgda kichikroq litva madaniy jamiyatlari tashkil etildi. Ammo bu kabi jamiyatlar Litvada noqonuniy edi, chunki ruslashtirish siyosati va litva matbuoti taqiqi juda qatʼiy edi. „Daina“ jamiyati 1899-yilda Kaunas shahrida bastakor Juozas Naujalis tomonidan tashkil etilgan. Noqonuniy tashkilot sifatida u koʻpincha cherkov xoriga niqoblanib faoliyat yuritgan va aʼzolari litva tilida erkinroq kuylashlari uchun qishloqlarga sayohatlar uyushtirgan. Podsho hukumati 1905-yilgi Rossiya inqilobi sabab siyosatini yumshatgach, jamiyat 1905-yil 19-aprelda rasmiy roʻyxatdan oʻtkazilib, qonuniylashtirildi. Jamiyatning ilk ommaviy chiqishi 1905-yil 5-martda boʻlib oʻtdi. Unda „Amerika hammomda“ nomli komediya sahnalashtirildi va xor taxminan 14 ta xalq qoʻshigʻini ijro etdi. Tadbir Kaunas shahar teatrida boʻlib oʻtdi.

Jamiyat oʻzining xor jamoasi (50–75 qoʻshiqchi), torli kvarteti, havaskor teatr truppasiga ega edi va turli musiqa kechalari, konsertlar, chiqishlar tashkil qilgan. Bu tadbirlar koʻpincha Jonas Basanavičius, Mykolas Biržiška, Sofija Kymantaitė-Čiurlionienė, Gabrielius Landsbergis-Žemkalnis, Petras Leonas kabi faollarning maʼruzasi yoki nutqlari bilan birga oʻtgan. 1907-yilda jamiyat Dorpat universitetidagi litvalik talabalar uchun mablagʻ yigʻish konsertini tashkil qilgan, 1909-yilda Vincas Kudirka vafotining 10 yilligini eslab oʻtgan, 1910-yilda Šančiaidagi Saulė jamiyati litva maktabi uchun mablagʻ yigʻish kechasini oʻtkazgan, 1911-yilda esa Rossiya imperiyasida qullik bekor qilinganining 50 yilligiga bagʻishlangan teatr chiqishini uyushtirgan. Birinchi jahon urushidan oldin jamiyat 50 dan ortiq konsert va spektakllarni sahnalashtirgan, jumladan: 1907-yilda Marcelinas Šikšnysning „Pilėnų kunigaikštis“ (Pilėnai knyazi), 1907-yilda Anton Chexovning „Uylanish taklifi“, 1908-yilda Juliusz Słowackining „Mindaugas“, 1911-yilda Vydūnasning „Prabočių šešėliai“ (Ajdodlar soyasi), 1911-yilda Žemaitėning „Trys mylimos“ (Uch sevgili) asarlari. 1908-yilda jamiyat litva spektakllari repertuarini kengaytirish maqsadida drama asarlari tanlovini tashkil qilgan. 1908, 1911 va 1914-yillarda jamiyat Kaunasda litva sanʼati koʻrgazmalarini tashkil qilgan (ular avval Vilnyusda Litva sanʼat jamiyati tomonidan koʻrsatilgan). Jamiyat tadbirlarni faqat Kaunasda emas, balki Ukmergė, Kernavė, Kėdainiai, Jurbarkas va Seredžiusda ham oʻtkazgan.

### Urushlararo

## Manbalar
Nina Ananiashvili

**Nina Ananiashvili** (gruzincha: ნინო ანანიაშვილი; 1963-yil 19-martda tugʻilgan) – gruziyalik taniqli balerina, Gruziniya Davlat Balet truppasi badiiy rahbari. *Daily Telegraph* tomonidan „barcha davrlarning eng buyuk oʻn ikki balerinasi“ qatorida tilga olingan. 2002-yilda esa AQShning „*Dance Magazine*“ jurnali tomonidan „Yilning eng yaxshi balerinasi“ deb eʼtirof etilgan. Ananiashvili oʻnlab yillar davomida Sovet, Rossiya va Gruziya balet sahnasida yetakchi ijrochilardan biri boʻlib kelgan.

## Yoshlik yillari
Nina Ananiashvili 1963-yil 19-martda Gruziya SSRning Tbilisi shahrida dunyoga kelgan. Otasi Gedevan, ikki akasi George hamda Levanlar geolog boʻlishgan. Onasi Lia Gogolashvili esa filolog edi. Bolaligida Ananiashvilining sogʻligʻi zaif boʻlgan. Shu sababli 4 yoshida ota-onasi uning sogʻligini mustahkamlash maqsadida figurali uchish sportiga olib borishni boshlashgan. Ushbu sport boʻyicha oʻz iqtidorini namoyon etib, 10 yoshida oʻz yosh toifasida Gruziya chempioni boʻlgan.

1969-yilda Nina Ananiashvili Gruziya Davlat xoreografiya institutiga oʻqishga kirgan. U yerda Ananiashvilining birinchi ustozi Tamara Vykhodtseva edi. Shuningdek, Vaxtang Chabukiani ham Nina bilan shugʻullana boshladi. Keyinchalik uning iqtidori Moskva xoreografiya instituti oʻqituvchilarining ham eʼtiborini tortdi va ular Ninaning ota-onasini farzandinining tahsilni Moskvada davom ettirishiga koʻndirishdi. 1976-yilda Ananiashvili Moskva xoreografiya institutiga oʻqishga kirdi va u yerda Ninaga Natalya Zolotova ustozlik qildi. 1980-yilda Nina Ananiashvili ilk bor sahnaga chiqdi va „Coppélia“ baletida rol ijro etdi. 1981-yilda esa institutni tamomlab, Bolshoy teatrga ishga qabul qilindi.

## Manbalar

## Havolalar

* 
* 
* Uning uzun tarjimai holi va repertuarlari
* Nina ''Giselle'' 
* ''Don Kixot'' Nina
* Balerina galereyasi – Nina Ananiashvili
* 1999 yilda „Yakoʻb yostigi“da „Manierizmning sehrlari“ni ijro etuvchi Nina Ananiashvili va „Bolshoi baletining prinsiplari“ arxiv tasvirlari
* 2010 yilda „Thai Pas de Deux“da „Jacob’s Pillow“da ijro etadigan Nina Ananiashvili va Gruziya davlat baletining arxivda koʻrinadigan tasvirlari
Natalia Kałucka

**Natalia Kałucka** (2001-yil 25-dekabrda tugʻilgan) – polshalik qoyaga chiqish sporti bilan shugʻullanadi, asosan tezlik yoʻnalishida musobaqalarda ishtirok etadi. U Jahon chempionati, Yevropa chempionati hamda Yevropa oʻyinlari gʻolibi, shuningdek, Butunjahon oʻyinlari kumush medali sohibasi.

Kałucka ayollar oʻrtasida qoyaga chiqish sportining tezlik yoʻnalishi boʻyicha quyidagi yirik musobaqalarda oltin medalga sazovor boʻlgan: 2021-yilgi Jahon chempionati, 2023-yilgi Yevropa oʻyinlari hamda 2024-yilgi Yevropa chempionati. Uning egizak singlisi Aleksandra Kałucka ham tezlik boʻyicha qoyaga chiqish sportida faoliyat olib boradi.

## Faoliyati
Natalia Kałucka ilk bor 8 yoshida qoyaga chiqish sportida oʻzini sinab koʻrgan.

U xalqaro miqyosdagi debyutini 2015-yilda oʻtkazgan. Tarnów shahrida oʻtkazilgan yoshlar oʻrtasidagi Yevropa kubogida tezlik boʻyicha 14-oʻrinni egallagan. 2016-yilda xuddi shu musobaqada u kumush medalni qoʻlga kiritgan.

2018-yilgi yoshlar oʻrtasidagi Yevropa kubogi bosqichlarida – Vuaronda va Bolonyada oltin, Medzolombardoda esa kumush medalga sazovor boʻlgan. Shuningdek, u Imstdagi Yevropa chempionatida va Moskvadagi yoshlar oʻrtasidagi jahon chempionatida tezlik boʻyicha chempionlikni qoʻlga kiritgan. Shu yili u kattalar oʻrtasidagi Jahon kubogida Shamonida debyut qilgan: tezlikda 20-oʻrinni, murakkablik (lead) yoʻnalishida esa 84-oʻrinni egallagan.

2020-yilda Tarnówdagi Yevropa yoshlar kubogida tezlik boʻyicha yana kumush medalni qoʻlga kiritgan.

2021-yildan boshlab Kałucka musobaqalarda faqat tezlik yoʻnalishida ishtirok eta boshlagan. Moskva shahrida oʻtkazilgan Jahon chempionatida u oltin medalni qoʻlga kiritgan. Shu yili Insbrukda oʻtkazilgan talabalar oʻrtasidagi jahon chempionatida uchinchi oʻrinni egallagan.

2022-yilda Salt Lake City (AQSH)dagi Jahon kubogi bosqichida bronza medalini qoʻlga kiritgan. Butunjahon oʻyinlarida ikkinchi oʻrinni egallagan. Myunxendagi Yevropa chempionatida bronza medali, Tarnówdagi Yevropa kubogi bosqichida kumush medal, Edinburg va Jakartadagi Jahon kubogi bosqichlarida esa ikkita kumush medalni qoʻlga kiritgan.

2023-yilda u Yevropa kubogida Tarnów va Bolonyadagi bosqichlarda ikkinchi oʻrinni egallagan. Seul va Uszyandagi Jahon kubogi bosqichlarida kumush medal, Villardagi bosqichda esa oltin medalni qoʻlga kiritgan. Yil yakunida u Jahon kubogining tezlik yoʻnalishidagi umumiy reytingida gʻolib deb eʼlon qilingan.

## Yutuqlari

### IFSC qoyaga chiqish bo‘yicha jahon chempionati

## Manbalar

## Havolalar
Natalia Kałucka IFSCda
Nino Ramishvili

**Nino Shalvovna Ramishvili** (gruzincha: ნინო შალვას ასული რამიშვილი; 1910-yil 19-yanvarda tugʻilgan – 2000-yil 6-sentyabrda vafot etgan) – sovet va gruzin balet raqqosasi, xoreograf. Suxishvili nomidagi Gruziya Milliy Balet ansamblining hammuassisi. 1963-yilda „SSSR xalq artisti“ unvoniga va 1990-yilda esa „Sotsialistik Mehnat Qahramoni“ unvoniga sazovor boʻlgan.

## Karyerasi
Nino Ramishvili 1910-yil 19-yanvarda Tbilisi shahrida dunyoga kelgan.

Ramishvili dastlab 1922-yildan 1927-yilga qadar Tbilisidagi Mariaa Perini balet maktabida taʼlim olgan.

1927-yildan 1936-yilgacha Zahariy Paliashvili nomidagi balet teatrining yakkaxon raqqosasi boʻlgan. Shu yillar davomida „Abesalom va Eteri“, „Daisi“, „Shota Rustaveli haqidagi ertak“, „Keto va Kote“ hamda „Tsisana“ spektakllarida ishtirok etgan.

1945-yilda Ramishvili turmush oʻrtogʻi Iliko Suxishvili bilan birgalikda Suxishvili nomidagi Gruzin Milliy Baletini (dastlab „Gruziya Davlat Raqs Ansambli“ deb atalgan) tashkil etgan va u yerda 1972-yilga qadar yakkaxon raqqosa va raqs oʻqituvchisi sifatida faoliyat olib borgan.

1972-yilda Nino Ramishvili Suxishvili Gruziya milliy baletining bosh xoreografi boʻlib faoliyat yuritgan.

Gruziya Milliy Balet jamoasi Albert Hall, The Coliseum, Metropolitan Opera, Madison Square kabi koʻplab mashhur sahnalarda chiqish qilgan. Shuningdek, 1967-yilda La Scala teatrida ham konsert bergan. Aynan oʻsha chiqish ushbu folklor jamoasining La Scala teatridagi ilk va yagona chiqishi hisoblanadi. Ushbu konsertda jami 14 marta parda koʻtarilgan va bu rekord natija hisoblanadi. Jamoaning sahnadagi liboslari taniqli rassom Simon (Soliko) Virsaladze (1908–1989) tomonidan loyihalashtirgan.

## Yana qarang

* Roziya Karimova
* Guli Hamroyeva

## Manbalar
Vira Vovk

**Vira Vovk** (), toʻliq ismi **Vira Ostapivna Selyanska** (; 1926-yil 2-yanvar, Borislav, Lvov voyevodstvo – 2022-yil 16-iyul, Rio-de-Janeyro) – ukrainalik yozuvchi, adabiyotshunos, nosir, dramaturg va tarjimon.

## Hayoti
Vovk 1926-yil 2-yanvarda Polsha Respublikasining Lvov voyevodstvo Borislav shahrida (hozirgi Lvov viloyati, Ukraina) shifokor va arxeolog oilasida tugʻilgan. Vovk Kuti shahridagi Gutsulshinada oʻsgan. Vovk Lvovdagi gimnaziyada, soʻngra Drezdendagi Clara Schumann nomidagi qizlar oʻrta maktabida tahsil olgan. Otasi Drezdendagi bombardimonlardan birida vafot etgan.

1945-yildan emigratsiyada (avval Germaniyada, keyin Braziliyada). Tyubingen universitetida nemisshunoslik, slavyanshunoslik va musiqa fanlarini oʻrgangan. 1949-yilda onasi bilan Rio-de-Janeyroga koʻchib oʻtgan, u yerdagi universitetni tugatgan, shuningdek, Kolumbiya universiteti (Nyu-York) va Myunxen universitetida stajirovka oʻtagan va u yerda qiyosiy adabiyotshunoslikni oʻrgagan. Falsafa doktori ilmiy darajasini olgan. Rio-de-Janeyro Federal universitetining nemis adabiyoti professori. 1957-yildan buyon ushbu universitetning nemis tili kafedrasi mudiri boʻlgan.

1965-yilda Vovk Sovet Ukrainasiga tashrif buyurgan va keyin „AQSh va Kanadaga sayohat qilib, u yerda millatchilar klublarida, universitetlarda chiqishlar qilgan“ . Uni yomon kutib olishgan. Torontoda Vovkni minbardan hayqiriqlar bilan tortib olishga urinishib, unga tahdid qilishgan. Vovkni „kommunistlarga xizmat qilish“da ayblashgan.

Vovk ukrain, nemis va portugal tillarida yozgan. „Rannie rasskazi“ (1943−1954), „Legendi“ (1958), „Skazki“ (1956), „Duxi i dervishi“ (1956), „Rasskazi dlya detey“ (1960−1962), „Vitraji“ (1961), „Svyataya rosha“ (1983), „Karnaval“ (1986), „Starie barishni“ (1995), „Kaleydoskop“ (1979—2001) kabi asarlari bor. Vovk Ukraina madaniyati va tilini faol ravishda targʻib qilgan. Nyu-York, Vashington, London, Parij, Rim, Madrid, Kiyev va boshqa koʻplab shaharlarda adabiy maʼruzalar, leksiyalar va ijodiy kechalari oʻtkazgan.

Vovk 2022-yil 16-iyulda Braziliyaning Rio-de-Janeyro shahrida 96 yoshida vafot etgan.

## Mukofotlari

* Taras Shevchenko nomidagi Ukraina Milliy mukofoti (2008) – „Stixotvoreniya“ (2000), „Proza“ (2001), „Vospominaniya“ (2003), „Sedmaya pechat“ (2005), „Romen-zele“ (2007) kitoblari va ukrain adabiyoti asarlarini portugal tiliga qilgan tarjimalari uchun.
* I. Y. Franko nomidagi mukofot (1957, 1979, 1982; Chikago; 1990, Kiyev)
* Blagovest mukofoti (2000)
* Ivan Koshelivets mukofoti (2012)
* 3-darajali knyaginya Olga ordeni (2003)
* „Glodoskoe sokrovishe“ mukofoti (2013; Lida Paliy bilan birga)

## Manbalar
Ivan Malkovich

**Ivan Antonovich Malkovich** (; 1961-yil 10-may, Nijniy Bereziv, Kosiv tumani, Ivano-Frankivsk viloyati, Ukraina SSR) – ukrainalik shoir, bolalar yozuvchisi, noshir. 2017-yil Taras Shevchenko nomidagi Ukraina Milliy mukofoti laureati.

## Hayoti
Malkovich Anton (Antosya) Malkovich va Galitsiya chegarasidagi shlyaxta avlodlaridan boʻlgan, Sas gerbiga mansub sulola Arsenichlardan boʻlgan Yuliya oilasida tugʻilgan.

Ivano-Frankovsk musiqa bilim yurtining skripka sinfini (1980) va T. Shevchenko nomidagi Kiyev universitetining filologiya fakultetini (1985) tamomlagan. 19 yoshida butun Ukraina yosh mualliflar seminarida ishtirok etgan va eng yaxshi shoir deb tanlangan. Uning birinchi kitobining nashr etilishini ukrainalik shoira Lina Kostenko qoʻllab-quvvatlagan.

„Oq tosh“ (, 1984), „Kalit“ (, 1988), „Sheʼrlar“ (, 1992), „Yelkamda farishta bilan“ (, 1997) sheʼriy toʻplamlari muallifi, toʻplamlarning har biri Ukrainadagi adabiy jarayonda muhim voqeaga aylangan. Bolalar uchun 30 dan ortiq kitoblar, jumladan, „Ukraina alifbosi“ va „Sevimli sheʼrlar“ muallifi va tuzuvchisi.

Kiyevda yashaydi va ishlaydi. 1992-yildan – „A-ba-ba-ga-la-ma-ga“ xususiy bolalar nashriyotining egasi va direktori. Ukraina Yozuvchilar milliy uyushmasi aʼzosi (1986-yildan, oʻsha paytda SSSR Yozuvchilar uyushmasining eng yosh aʼzosi).

Birinchi nashr etilgan kitob „Alifbo“ (). „Alifbo“ning oʻziga xos xususiyati shundaki, birinchi harf „farishta“ tasviri bilan ochiladi.

„Y“ jurnalining „Yaxshi ish uchun“ nishoni bilan taqdirlangan (2004).

2017-yil mart oyida „Podorojnik s novimi stixami“ sheʼriy toʻplami uchun () Ukraina Milliy mukofotiga sazovor boʻlgan.

## Manbalar
Komil

**Komil** ( — yetuk, toʻliq, mukammal) — kelib chiqishi arabcha boʻlgan erkaklar ismi. Koʻp xalqlarda, jumladan, oʻzbeklarda keng tarqalgan.

## Taniqli shaxslar

### Davlat va jamoat arboblari

* Komil Akramov — sovet siyosatchisi;
* Komil Aliyev — jurnalist, oʻzbek matbuotida feletonchilik asoschilaridan biri;
* Komil Allamjonov — oʻzbek jamoat arbobi;
* Komil Rashidov — Oʻzbekiston davlat arbobi;
* Komiljon Ernazarov — oʻzbek siyosatchisi;
* Komiljon Rahimov — oʻzbek siyosatchisi.

### Fan arboblari va olimlar

* Komil Avaz — oʻzbekistonlik shoir, dramaturg;
* Komil Hamroyev — oʻzbekistonlik oʻqituvchi, Oʻzbekiston Respublikasi xalq oʻqituvchisi;
* Komil Ibrogimov — Oʻzbekiston qahramoni, Doʻstlik ordeni sohibi;
* Komil Ikromov — sovet yozuvchisi, dramaturg va publitsist;
* Komil Jalilov — oʻzbekistonlik pedagog, taʼlim boʻyicha mutaxassis;
* Komil Mansurov — oʻzbekistonlik oʻqituvchi, Oʻzbekiston Respublikasi xalq oʻqituvchisi;
* Komil Meliyev — Sharqshunos-filolog-uygʻurshunos, filologiya fanlari nomzodi;
* Komil Muqimov — fizik olim, Oʻzbekiston Fanlar akademiyasi akademik, fizikamat, fanlari doktori, professor;
* Komil Nasafiy — mutasavvif;
* Komil Oqilov — tarixchi olim. Oʻzbekistonda xizmat koʻrsatgan fan arbobi, tarix fanlari doktori, professor;
* Komil Xorazmiy — Oʻzbek shoiri, xattot, musiqashunos, tarixchi, tarjimon va davlat arbobi;
* Komil Yashin — shoir, dramaturg, publitsist va jamoat arbobi. Oʻzbekiston xalq yozuvchisi, Oʻzbekiston fanlar akademiyasi akademik, Mehnat Qahramoni. Oʻzbekistonda xizmat koʻrsatgan sanʼat arbobi;
* Komil Yusuf al-Bahtimiy — misrlik Qur’on qorisi;
* Komilbek Norbekov — maʼrifatparvar homiy;
* Komiljon Abdurashidov — oʻzbekistonlik oʻqituvchi, Oʻzbekiston Respublikasi xalq oʻqituvchisi;
* Komiljon Nasriddinov — oʻzbekistonlik olim, fizika-matematika fanlari doktori, professor;
* Komiljon Tojiboyev — Oʻzbekiston Respublikasi Fanlar akademiyasining haqiqiy aʼzosi, Oʻzbekiston Fanlar akademiyasi botanika instituti rektori;
* Komiljon Zufarov — oʻzbekistonlik gistolog olim, Oʻzbekiston Fanlar akademiyasi akademik, Oʻzbekistonda xizmat koʻrsatgan fan arbobi;
* Komilxon Kattayev — oʻzbekistonlik taniqli matnshunos, tarixchi-manbashunos olim.

### Sanʼatkorlar

* Komil Yormatov — oʻzbekistonlik rejissyor;
* Komiljon Jabborov — oʻzbekistonlik sozanda va bastakor. Oʻzbekiston xalq artisti;
* Komiljon Karimov — rassom, ganch va naqsh ustasi, Oʻzbekistonda xizmat koʻrsatgan sanʼat arbobi;
* Komiljon Otaniyozov — oʻzbek xonandasi, qoʻshiqnavisi, sozandasi va aktyori;
* Komilqori qiziq — oʻzbek xalq qiziqchisi.

### Sportchilar

* Komil Fatkulin — sovet-klassik uslubdagi kurashchi;
* Komil Ferxanov — sovet va rus futbolchisi;
* Komil O‘rinboyev — o‘zbekistonlik chang‘i sportchisi;
* Komil Sharofutdinov — oʻzbekistonlik sobiq professional futbolchi;
* Komil Yusupov — kurash sportini yaratgan asoschisi va xalqaro sport arbobi;
* Komiljon Tojiddinov — oʻzbekistonlik futbolchi;
* Komiljon Toʻxtayev — oʻzbekistonlik togʻ changʻi sportchisi.

### Boshqalar

* Komiljon Mamajonov — usta dehqon. Oʻzbekiston Qahramoni. Oʻzbekistonda xizmat koʻrsatgan paxtakor.

## Familiyalar
* Komilov
* Komilova

## Manbalar
Kimyo (ism)

**Kimyo** ( — oddiy metallarni asil metallar (oltin, kumush)ga aylantirish tushunchasi) — kelib chiqishi arabcha boʻlgan xotin-qizlar ismi. Koʻp xalqlarda, jumladan, oʻzbeklarda keng tarqalgan.

## Taniqli shaxslar

* Kimyoxon Gʻoziyeva — oʻzbekistonlik oʻqituvchi, Oʻzbekiston Respublikasi xalq oʻqituvchisi.

## Manbalar
Galina Pagutyak

**Galina Vasilivna Moskalets** (; 1958-yil 26-iyul, Zalokot, Drogobich tumani, Lvov viloyati, Ukraina SSR, SSSR) – ukrainalik fentezi yozuvchisi. Taxallusi **Galina Pagutyak**.

## Hayoti
Galina Pagutyak 1958-yil 26-iyulda Zalokot qishlogʻida (hozirgi Drogobich tumani, Lvov viloyati, Ukraina) tugʻilgan; keyinchalik oilasi Urij qishlogʻiga koʻchib oʻtgan.

Otasi Vasiliy Pagutyak, onasi Ivanna Basarab. Galina oiladagi uch qizning kenjasi.

Galina oʻzini Valaxiya hukmdori Drakula (Bassarablar urugʻidan Vlad Sepesh, Galina Pagutyak uni Vlad Basarab deb ataydi) avlodidan deb biladi.

Taras Shevchenko nomidagi Kiyev davlat universitetining ukrain filologiyasi fakultetini tamomlagan. Galina maktabda, Drogobich oʻlkashunoslik muzeyida, xususiy maktabda va Lvov sanʼat galereyasida ishlagan. Ukraina olimlari milliy ittifoqining aʼzosi. Lvovda yashaydi.

## Ijodi
Galinaning asarlarida „sehrli realizm uslubini ommabop janrlar va vampir mavzulari bilan uygʻunlashtirgan“. Hikoyalarida „ajoyib oʻzgarishlar, onalarning ayollik tasavvurlari va bolalik orzulari“ aks ettirilgan.

Oʻzining dastlabki kitoblarini sovet davrida nashr ettirgan. Galina juda qatʼiyatli boʻlib, doimo nashriyotchilarning xohishiga qarshi borgan va sovet urf-odatlarini tanqid qilishdan choʻchimagan. Shunday boʻlsa-da, Kiyevdagi „Sovet yozuvchisi“ nashriyoti tomonidan chop etilgan „Master“ (1986) kitobi gʻoyat katta tirajda, bugungi Ukraina uchun tasavvur qilib boʻlmaydigan 65 ming nusxada nashr etilgan.

2015-yilda Galina Pagutyakning asaridan olingan parcha muallifning ruxsatisiz ukrain tilidagi tashqi mustaqil baholash (EIE) topshiriqlarida qoʻllanilgan. Beshta vazifada (29—33-sonli) „Kichkina yoʻl odamlar uchun emas…“ mavzusidagi falsafiy matnni tahlil qilish va muallif nimani nazarda tutganini tushuntirish talab etilgan. Galina Pagutyak oʻzining ochiq maktubida bu topshiriqlarni „bemaʼni va muallif matniga nisbatan haqorat“ deb baholagan.

## Mukofotlari
Taras Shevchenko nomidagi Ukraina Milliy mukofoti (2010) – „Sluga iz Dobromilya“ nasriy kitobi uchun, „Knigonoshi iz Korolevstva“ va „Zacharovanniye muzikanti“ asarlari uchun ikki marta „Portal“ mukofoti berilgan. „Ukraina mustaqilligiga 20 yil“ yubiley medali (2011).

## Manbalar
Sayyid Jafar Murtazo Amiliy

**Sayyid Jafar Murtazo Amiliy** (1364/1945 – 1441/2019) – islom olimi, islom va shialik tarixi boʻyicha mutaxassis, shialar biografiya yozuvchisi hamda Qum seminariyasi va Livan olimi. U Ahli baytning hayoti haqida bir qancha kitoblar yozgan, jumladan: „As-Sahih Min Sirat An-Nabi Al-Azam“ va „Maʼsat az-Zahra“.

## Manbalar
Sanaullah Panipatiy

**Sanaulloh Panipatiy** – sunniy musulmon olimi va panipatlik tafsirchi, *[[Tafsir al-Mazhari]]* muallifi.

## Biografiyasi
Panipatiy 1795-yilda (hijriy 1143-yilda) tugʻilgan. Yetti yoshidayoq Qur’onni yoddan bilgan, soʻngra Shoh Valiulloh qoʻlida hadis ilmini oʻrgangan. Keyinchalik Muhammad Obid Sinoniyning „muridi“ boʻlgan Panipati, ustozi vafot etgach, Mirzo Mazhar Jan-e-Janonga shogirdiga aylangan.

Panipatiy hijriy 1225-yilda vafot etgan va Panipatda dafn etilgan.

## Manbalar
King of the Fall Tour

**King of the Fall Tour** – kanadalik qoʻshiqchi The Weekndning uchinchi konsert gastrol safari boʻlib, u „King of the Fall“ va „Often“ qoʻshiqlari yordamida targʻib qilingan. Gastrol 2014-yil 19-sentabr kuni Brooklyndagi Barclays Centerda boshlangan va 11-oktabr kuni San Franciscodagi Bill Graham Civic Auditoriumda yakunlangan.

## Qoʻshiqlar roʻyxati
Quyidagi qoʻshiqlar roʻyxati 2014-yil 14-sentabr kuni Brooklyndagi Barclays Center arenasida boʻlib oʻtgan konsertga tegishli boʻlib, gastrol safari davomida oʻtkazilgan qolgan konsertlarda bundan farq qiladi.

# „Enemy“
# „What You Need“
# „Professional“
# „Adaptation“
# „Love in the Sky“
# „Gone“
# „Crew Love“
# „The Birds, Pt. 1“
# „Belong to the World“
# „Wanderlust“
# „King of the Fall“
# „Drunk in Love“
# „The Morning“
# „Remember You“
# „The Zone“
# „High for This“
# „The Party & the After Party“
# „Loft Music“
# „The Knowing“
# „Twenty Eight“
# „House of Balloons / Glass Table Girls“
# „Wicked Games“

; Talablarga binoan ijro etilgan

# „Or Nah“
# „Often“

## Konsertlar sanalari

## Manbalar
Xolid ibn Abu Habib al-Fihriy

**Xolid ibn Abu Habib al-Fihri** (; 740-yil oktyabrda vafot etgan) – Berberlar qoʻzgʻoloni davrida Shimoliy Afrikada faoliyat yuritgan arab harbiy sarkardasi. 740-yil oxirida boʻlib oʻtgan Ashrof jangida magʻlub boʻlgan arab qoʻshiniga boshchilik qilgan. Uqba ibn Nafiy al-Fihriyning avlodlari boʻlgan Fihriylar sulolasiga mansub ekani tan olingan. Habib ibn Abu Ubayda al-Fihriyning ukasi boʻlishi mumkin, biroq bu maʼlumot tasdiqlanmagan.

740-yilda Marokashda Maysara al-Matgʻariy boshchiligidagi Berber qoʻzgʻoloni boshlanganda Ifriqiya qoʻshinining katta qismi, bosh qoʻmondon Habib ibn Abu Ubayda al-Fihriy boshchiligida Sitsiliyada yurishda edi. Ifriqiya hokimi Ubaydulloh ibn al-Habhob zudlik bilan Habibga yurishni toʻxtatib, qoʻshin bilan Afrikaga qaytish boʻyicha farmoyish yubordi. Ammo bu maʼlum vaqt talab etardi, shu orada qoʻzgʻolonchilar Tanjerni egallab, butun Marokash hududini qoʻlga kiritishga muvaffaq boʻldi. Sitsiliyadagi qoʻshin qaytib kelguniga qadar berber isyonchilarini jilovlab turish maqsadida Ubaydulloh Qayravondagi zodagon arab elitasidan iborat, asosan, otliq askarlardan tashkil topgan kuchli bir lashkar tuzdi va uni Xolid ibn Abu Habib qoʻl ostiga topshirdi. Bu harbiy guruh zudlik bilan Tanjer tomon yoʻlga chiqdi va ularga Habib boshchiligidagi Sitsiliya qoʻshini kelguncha old qoʻshin sifatida harakat qilish buyurildi.

Xolid ibn Abu Habib Tanjer atrofida berber qoʻzgʻolonchilari qoʻshini bilan toʻqnashdi va bir necha kichik janglardan soʻng ularni chekinishga majbur qildi. Unga berilgan koʻrsatmalarga koʻra, Xolid Tenjerning janubiy qismida turib, Sitsiliyadan qoʻshimcha kuchlar kelishini kutdi. Biroq bu qoʻshinlar yetib kelishidan avval, 740-yil oktyabr–noyabr oylarida berberlar qoʻzgʻolonining yangi qoʻmondoni Xolid ibn Hamid az-Zanotiy boshchiligida berber qoʻshini arab lashkariga hujum qildi. Xolid ibn Abu Habib va uning Ifriqiya zodagonlarining eng saralangan askarlaridan iborat qoʻshini berberlar tomonidan butunlay yoʻq qilindi. Bu jang tarixda „Ashrof jangi“ nomi bilan tanilgan.

## Yana qarang

* Ashrof jangi
* Berberlar qoʻzgʻoloni

## Manbalar

## Adabiyotlar
*Ibn Xaldun, *Histoire des Berbères et des dynasties musulmanes de l'Afrique*, 1852 trans., Algiers.
Nataliya Matolinets

**Nataliya Matolinets** (; 1990-yil 20-dekabr, Lvov, Ukraina SSR, SSSR) – ukrainalik roman va qisqa hikoyalar yozuvchisi. ESFS Chrysalis mukofoti sovrindori (2023).

## Hayoti
Nataliya Matolinets 1990-yil 20-dekabrda Ukrainaning Lvov shahrida tugʻilgan. Lvovdagi Ivan Franko Milliy universitetida jurnalistika fakultetiga oʻqishga kirgan va 2013-yilda tamomlagan.

Nataliya bir nechta romanlar muallifi boʻlib, ularning orasida Yevropaning turli shaharlaridan ilhom olingan „Varta in the Game“ nomli shahar fantastikasi trilogiyasi ham bor. Uning boshqa asarlari qatoriga mifologik fantastika janridagi „Hessie“, „Amaterasu Academy“, „All My Keys and Gaia“ hamda tarixiy mavzudagi „Ceramic Hearts“ kiradi.

Uning yutuqlari orasida ESFS tomonidan berilgan Eurocon 2023 Chrysalis mukofoti, BaraBooka nashri tomonidan eʼtirof etilgan „Eng yaxshi debyut“ va „Eng yaxshi turkum“ unvonlari, shuningdek, BBC Yilning bolalar kitobi tanlovining qisqa roʻyxatiga kiritilganligi va boshqa yutuqlar mavjud.

2022-yilda Gdansk shahar madaniyat instituti va Gdansk adabiyot shahrining adabiy rezidenti boʻlib ishlagan va 2023-yilda Pragadagi UNESCOning Adabiyot shahrida xuddi shu lavozimni egallagan. Polsha, Chexiya, Bolgariya, Shvetsiya  va Buyuk Britaniyadagi festivallar va panel muhokamalarining mehmon spikeri. 2024-yildan beri Shvetsiya PEN aʼzosi.

Uning *„*Varta in the Game*“* kitobi 2023-yilda Chexiya Respublikasining Fragment Publishing House tomonidan tarjima qilingan. Kitoblari va hikoyalari polyak, chex, bolgar va ingliz tillariga tarjima qilingan.

## Nashr qilingan asarlari

### Romanlari

* *Varta in the Game* (2018)
* *Hessie* (2018)
* *Varta in the Game. The Artifact of Prague* (2019)
* *Amaterasu Academy* (2019)
* *Ceramic Hearts* (2020)
* *Varta in the Game. The Blood of Budapest* (2021)
* *All My Keys and Gaia* (2022)
* *All My Keys and Gaia. Northern Fire* (2024)

### Novellalari

* *The Alliance for the Rescue of Tiles and People* (2023)

### Qisqa hikoyalari

* *[https://sites.google.com/newmyths.com/newmythscomissue67b/issue-67-stories/the-lady-of-the-starry-jars The Lady of the Starry Jars]* (NewMyths. Com, 2024)
* *A Name Bead and a Demon* (In Another Time Magazine, 2024)

### Tarjima qilingan kitoblari

* *Strażnik zagrożenia* qisqa hikoyasi (Stalker Books, Polsha, 2022)
* *[https://www.augurmag.com/a-box-for-buttons-tips-and-rose-petal-jam/ „A Box for Buttons, Tips and Rose Petal Jam“]* qisqa hikoyasi (Tales & Feathers jurnali, Kanada, 2023)
* *Skrzinka na guziki, napiwki i konfitury z róży* qisqa hikoyasi (Nowa Fantastyka, Polsha, 2024)
* *[https://sites.exeter.ac.uk/mapublishing/wp-content/uploads/sites/397/2025/03/UNESCO-Cities-of-Literature_eBook.pdf All Necklaces Shielding the Goddess]* qisqa hikoyasi (MA nashriyoti, Exeter universiteti, Angliya, 2025)
* *"Hra temné čarodějky – Bitva začíná " romani* (Fragment, Chexiya, 2023)
* *Warta w Grze* romani (Nyks, Polsha, 2025)
* *[https://litvestnik.com/2024/04/24/%d0%ba%d0%b0%d0%ba-%d1%81%d0%b8/ How are you?]* esselari (Literaturen vestnik, Bolgariya, 2024)

## Manbalar
Volodimir Rafeyenko

**Volodimir Volodimirovich Rafeyenko** (; 1969-yil 25-noyabr, Donetsk) – rus va ukrain tillarida yozgan ukrainalik shoir va nosir. Rossiya mukofoti laureati.

## Hayoti
Donetsk milliy universitetini (rus filologiyasi va madaniyatshunosligi) tamomlagan. „BAO,“ „Kassiopeya“ nashriyotlarida muharrir boʻlib ishlagan. „Mnogotochiye“ jurnali muharriri yordamchisi; ilmiy-ommabop va amaliy xarakterdagi kitoblar, detektivlar muallifi va tuzuvchisi. Ijod namunalari 1992-yilda mintaqaviy matbuotda chop etila boshlangan. Birinchi kitobini 1998-yilda chiqargan. Urush boshlanishidan oldin Donetskda yashagan, shundan soʻng Kiyevga koʻchib oʻtgan.

2018-yilda ijodda ukrain tiliga oʻtish qarorini eʼlon qilgan va bu haqda „Rossiya men ukrain tilida yozishni boshlashim uchun koʻp kuch sarflashiga toʻgʻri keldi“ sarlavhali intervyusida maʼlum qilgan. Rafeyenkoning birinchi ukraincha kitobi – „Mondegrіn. Pіsnі pro smert і lyubov“ kitobi 2019-yilda nashr etilgan va adabiy tanqidchilarning baholariga sazovor boʻlgan: xususan, shoir va nosir Oleg Kotsarev kitobni „bosqichli va yorqin“ deb baholagan, bu esa Ukraina adabiyotida „oʻziga xos yozuvchi, mohir stilist“ paydo boʻlganidan dalolat bergan.

## Ijodi

### Nasr
Romanlari:

* „Kratkaya kniga proshaniy“ (Nord-Press, Donesk, 2000);

* „Kanikuli magov“ („Donechchina“, 2005);
* „Nevozvratnie glagoli“ (Nord-Press, Donesk 2009);
* „Moskovskiy divertisment“ („Znamya“ № 8, 2011);
* „Leto naprolyot“ („Znamya“, 2012);
* „Demon Dekarta“ (2013) ;
* „Dolgota dney“ („Fabula“, Xarkov, 2017);
* „Mondegrіn. Pіsnі pro smert і lyubov“ (Meridian Czernowitz, Chernovsi, 2019)

Hikoyalari „Antologiya strannogo rasskaza“ (Donetsk: STEP-Mnogotochie, 1999), „ENTER. Kniga doneskoy prozi“ (Donetsk, 2001), „Bolshoy fontan odesskogo yumora“ (EKSMO, 2009) toʻplamlariga kiritilgan.

„Flyagrum“ nasriy sheʼrining muallifi („Noviy Mir“ № 1, 2011).

### Sheʼriyat
Sheʼriy toʻplamlari:

* „Tri dnya sredi nedeli“ (Donesk, 1998);
* „Chastniy sektor“ (Donesk, 2002);
* „Perevodi cherez dorogu“ (Donesk, 2003).

Sheʼrlari „Osvobojdyonniy Uliss“ antologiyasiga kiritilgan (Moskva, 2004). „Noviy mir“, „Znamya“, „Soti“, „Chernovik“, „Grani“, „Soyuz pisateley“, "Vozdux ", „Vizantiyskiy angel“, „Fontan“, „Magazin Jvaneskogo“, „Kreshatik“, „Solnechnoye spleteniye“, „Mnogotochiye“, „Chetire leni“ va „Rodomisl“, „Dikoye pole“ jurnal va almanaxlarida nashr etilgan.

## Manbalar
As-Salom masjidi (Suriya)

**As-Salom masjidi** (shuningdek **Dor as-Salom masjidi** nomi bilan ham tanilgan, arabcha talaffuzi: *Masjid as-Salom*) – Suriyaning Hims shahri Qarabis mahallasida joylashgan masjid. U meʼmor Shavkiy Tavokkol tomonidan ishlab chiqilgan va qurilishi 1980-yilda mahalliy koʻngillilar yordami bilan yakunlangan. Masjidni Qarabis musulmon jamoasi boshqaradi.

As-Salom masjidi kvadrat shaklidagi inshoot va toʻrtburchak shaklidagi hovlidan iborat boʻlib, kirish qismi Xalaf al-Ahmar koʻchasiga qaragan. Masjidda uch qavatli minora mavjud. Minorada Mamluk uslubidagi *ablaq* texnikasida qora va oq toshlar navbatma-navbat joylashtirilgan.

Xabarlarga koʻra, masjid Suriyadagi fuqarolar urushi davomida janglarda zarar koʻrgan.

## Manbalar
Tavhid masjidi

**At-Tavhid masjidi** () – Suriyaning Halab shahrida joylashgan zamonaviy masjid boʻlib, Xalil al-Hindaviy koʻchasida, Quyiq daryosining oʻng qirgʻogʻida joylashgan. Masjid 1981-yilda ochilgan boʻlib, dastlabki Islom Abbosiylar meʼmorchiligi va zamonaviy masjidlar uslubining uygʻunligini oʻzida aks ettiradi.

Masjid markazida katta gumbaz joylashgan boʻlib, uning atrofida 4 ta kichikroq gumbaz va 4 ta dumaloq minora mavjud. Masjid atrofida ikkita cherkov va kichik bogʻ joylashgan.

Masjid asosan nasroniy aholisi koʻp boʻlgan Halab tumanida qurilgani bilan ajralib turadi.

## Manbalar